韃靼斯坦航空363號班機失事

韃靼斯坦航空363號班機，係由韃靼斯坦航空以阿克巴斯航空嘅名義經營，由俄羅斯莫斯科去到韃靼斯坦共和國喀山嘅國內定期班機。呢班機喺當地時間2013年11月17號19點20分響喀山國際機場墜毀，造成44個乘客同6個機員全部罹難，包括韃靼斯坦共和國總統個仔，又造成喀山國際機場嘅關閉；墜機嘅原因初步判斷係機員失誤。

肇事飛機 
呢次失事嘅飛機係一架波音737-500經過 
呢班機喺莫斯科時間18:25由莫斯科多莫傑多沃國際機場飛去喀山國際機場，響喀山國際機場嘅跑道上墜毀。有目擊者話，架飛機喺撞擊跑道同爆炸之前迅速喪失高度。事故發生嗰陣，機場風勢好強勁，天空亦都有雲層。

罹難者 
完整旅客同機員名單由俄羅斯緊急情況部發佈，其中包含韃靼斯坦共和國總統魯斯塔姆·明尼哈諾夫個仔伊列克·明尼哈諾夫；俄羅斯聯邦安全局韃靼斯坦共和國局長亞歷山大·安東諾夫亦都響事故班機上面。

飛機失事
2013年
2010年代俄羅斯